《崇川寄懋功张秀才》
宋代·王称

百尺滩头一访君，碧云秋霭正纷纷。故人已叹晨星少，此会翻成落叶分。

远树孤城江上闭，晴空疏雁醉中闻。也知西去宁亲日，还有相思寄断云。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。